କାର୍ବାକୋଲ, ଏକ ବେପାର ନାମ ମାୟୋଷ୍ଟାଟ, ଏକ ଔଷଧ ଯାହା ଗ୍ଲୁକୋମା ଚିକିତ୍ସା ପାଇଁ କିମ୍ବା ଚକ୍ଷୁ ଅସ୍ତ୍ରୋପଚାର ସମୟରେ ବ୍ୟବହୃତ ହୁଏ । ସାଧାରଣଃ ପାଇଲୋକାର୍ପନ୍ କିମ୍ବା ଆସେଟିଲକୋଲିନ୍ ଅଧିକ ପସନ୍ଦ କରାଯାଏ । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ କିମ୍ବା ଆଖିରେ ଇଞ୍ଜେକ୍ସନ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ଅସ୍ୱାଭାବିକତା, ମୁଣ୍ଡବିନ୍ଧା, ଅସ୍ପଷ୍ଟ ଦୃଷ୍ଟିଶକ୍ତି, କମ୍ ଆଲୋକରେ ଦେଖିବାରେ ଅସୁବିଧା ଏବଂ ନାଲି ଆଖି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ରେଟିନାଲ୍ ବିଚ୍ଛିନ୍ନତା, ତରଝାଡ଼ା, ନିମ୍ନ ରକ୍ତଚାପ, ଝାଳ ଏବଂ ଆରିଥମିଆ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ କୋଲିନରଜିକ୍ ଆଗୋନିଷ୍ଟ ଯାହା ଆସେଟିଲକୋଲିନ୍ ରିସେପ୍ଟରଗୁଡ଼ିକୁ ବାନ୍ଧେ ଏବଂ ସକ୍ରିୟ କରିଥାଏ  ୧୯୭୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ କାର୍ବାକୋଲ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଆଖିରେ ଇଞ୍ଜେକ୍ସନ ଦେବାର ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୭ ଡଲାର ଥିଲା ।